༄༅། ། ན་མོ་གུ་རུ། ཉིན་ཞག་ཕྲུག་གཅིག་གི་དགེ་སྦྱོར་གྱི་རིམ་བར་གནད་དུ་འགྲོ་
བ་ཀུན་སློང་གི་འཁྱེར་སོ་ལ་རག་ལས་པས། ཐོ་རེངས་ཐོག་མར་འཕེན་པ་གཏོང་བའི་
སྐབས་ནས་བཟུང་། དགེ་སྦྱོར་གང་བྱེད་ཀྱི་སྔོན་དང་། སྤྱོད་ལམ་ཐམས་ཅད་དུ་ཡང་བདག་
ད་ལྟ་དལ་འབྱོར་གྱི་མི་ལུས་ཐོབ་སྐབས་འདིར་ཆོས་རྣམ་དག་གིས་སྙིང་བོ་ཞིག་ད་ལྟར་
རང་མ་བླང་ན། ཕྱིན་ཆད་རྟེན་འདི་ལྟ་བུ་ཐོབ་པ་དཀའ་ཞིང་འཆི་བའི་འཇིགས་པ་ནམ་
འོང་ལ་ངེས་པ་མེད། ཚེ་འདིའི་གཉེན་བཤེས་ནོར་རྫས་ཀུན་དང་རིང་བོར་མི་ཐོགས་པར་
འབྲལ་བར་འགྱུར། དེར་མ་ཟད་སྲིད་པའི་ཕུན་ཚོགས་གང་ལ་ཡང་ཡིད་བརྟན་མེད་ཅིང་
སྡུག་བསྔལ་གྱི་རང་བཞིན་ལས་མ་འདས། མར་གྱུར་པའི་སེམས་ཅན་ཀུན་ཀྱང་རང་དང་
འདྲ་བར་སྲིད་པའི་རྒྱ་མཚོར་ལྷུང་སྟེ་ཉམ་ཐག་པའི་ངང་ཚུལ་ཡང་ཡང་བསམ། དེ་དག་
ཐམས་ཅད་བླ་མེད་བྱང་ཆུབ་ལ་འགོད་པའི་ཁུར་རང་ཉིད་ཀྱིས་འཁྱེར་བའི་ཕན་སེམས་
ཤུགས་དྲག་ཡང་ཡང་གསལ་བཏབ། དགེ་སྦྱོར་གང་བྱེད་དེས་རྩིས་ཟིན་པར་བྱེད། གཙོ་
བོར་སྐྱབས་འགྲོ་སེམས་བསྐྱེད་དང་། བླ་མའི་རྣལ་འབྱོར་དང་འབྲེལ་བར་བླ་མའི་མཚན་
སྔགས་སམ་དམིགས་བརྩེ་མའི་གསོལ་འདེབས་ཅི་མང་གི་སྒོ་ནས་རྒྱུད་བྱིན་གྱིས་རློབས་
པའི་གསོལ་འདེབས་གང་དྲག་ཡོན་ཏན་གཞིར་གྱུར་མའམ། ལམ་རིམ་བསྡུས་དོན་ལྟ་
བུའི་སྟེང་ནས་ལམ་རིམ་ཡོངས་རྫོགས་ཀྱི་ཤར་སྒོམ་དང་རང་གང་མོས་ཀྱི་ལྷག་པའི་ལྷའི་
བསྒོམ་བཟླས་ལ་ཡང་འབད། འགྲོ་འཆག་ཉལ་འདུག་གི་སྤྱོད་ལམ་ཀུན་ཏུ་དྲན་ཤེས་བག་
ཡོད་དང་ལྡན་པས་སྡོམ་གསུམ་གྱི་བཅས་མཚམས་དག་པར་བསྲུང་བ་ལ་ཉམས་ལེན་
381

བསླབ་བྱ་དང་ཞལ་གདམས་ཀྱི་སྐོར།
གྱི་སྙིང་བོར་བྱ་ཞིང་། སྡིག་ལྟུང་གང་བྱུང་ལ་འགྱོད་སེམས་དྲག་པོས་ཕྱག་དང་ཡིག་བརྒྱ་
ལྟུང་བཤགས་བདག་འཇུག་སྨྱུང་གནས་སོགས་སྐབས་སུ་གང་བབས་ཀྱི་སྒྲིབ་སྦྱོང་ལ་ཡང་
འབད་པ་གལ་ཆེ། ཐུན་མཚམས་སུ་སྡོམ་གསུམ་གྱི་བསླབ་བྱ་དང་ལམ་རིམ་བློ་སྦྱོང་བསྐྱེད་
རྫོགས་སོགས་ལ་བལྟ་རྟོག་ཞིབ་ཏུ་བྱ། ཆོས་སྒྲུབ་པ་ལ་བར་ཆད་མེད་ཕྱིར་སྒྲོལ་ཤེར་ཅི་མང་
དང་མགོན་ཆོས་སོགས་ཆོས་སྐྱོང་ཡེ་ཤེས་པའི་གཏོར་འབུལ་འཕྲིན་བཅོལ་ཡང་བྱ། ཉལ་
ཁར་ཉིན་དེར་སྡིག་ལྟུང་གང་བྱུང་ལ་བཤགས་བསྡམས་དང་། རྣམ་དཀར་གང་བྱས་རྒྱལ་
བའི་བསྟན་པ་རྒྱས་ཤིང་མཁའ་མཉམ་གྱི་སེམས་ཅན་ལ་བདེ་སྐྱིད་འབྱུང་བ་དང་། རང་
དང་
ང་འབྲེལ་ཐོགས་ཐམས་ཅད་ཚེ་རབས་ཀུན་ཏུ་དལ་འབྱོར་གྱི་ལུས་ཐོབ་ཅིང་རྒྱལ་བའི་
བསྟན་པ་ད པ་དང་མཇལ་ཏེ་ཐོས་བསམ་བསྒོམ་པ་མཐར་ཕྱིན་པར་བྱེད་ནུས་པའི་རྒྱུར་འདུ
་བྱེད་རང་རྒྱུད་ཀྱི་ཉོན་
་དྲག་པོས་བསྔོ་སྨོན་བྱ། མདོར་ན་སྒོ་གསུམ་གྱི་དགེ་སྦྱོར་གང་བྱེད་རང་
མོངས་ཀྱི་གཉེན་པོར་འགྲོ་བའི་ཐབས་ལ་འབད་དེ་དལ་བ་དོན་ལྡན་དུ་བྱའོ། ། ཞེས་དགེ་སྦྱོར་
བྱ་ཚུལ་གྱི་བསླབ་བྱ་མདོར་བསྡུས་ཤིག་དགོས་ཞེས་དགེ་སློང་བློ་བཟང་དམ་ཆོས་ནས་བསྐུལ་ངོར། ༧ རོང་ཆེན་
སྤྲུལ་མིང་བ་བློ་བཟང་འཕྲིན་ལས་ཀྱིས་སྦྱར་བ་ཛ་ཡནྟུ།
ལྟས་ཏེ་ཤུགས་